**PROCES- VERBAL**

Incheiat azi 26.04.2024 cu ocazia Ședinței Ordinară a Consiliului Local Bârna la convocarea primarului cu următoarea

**ORDINE DE ZI**

1. **Proiect de hotărâre privind aprobarea rectificării bugetului local pe anul 2024.**
2. **Proiect de hotărâre privind modificarea cuantumului Voucherelor de vacanță aprobate prin HCL 16/2024 .**
3. **Proiect de hotărâre privind aprobarea rezilierii Contractelor de închiriere pășune în urma cererilor depuse la Primăria Bârna.**
4. **Proiect de hotărâre privind aprobarea Statutului Comunei Bârna.**
5. **Proiect de hotărâre privind aprobarea cererilor depuse pentru închirierea pășunii.**
6. **Proiect de hotărâre privind modificarea unor coeficienți de salarizare pentru funcționari din aparatul primăriei Bârna.**
7. **Proiect de hotărâre privind modificarea contractului de comodat încheiat între Comuna Bârna și dr. Uman Barbu Adriana.**
8. **Diverse**

***La sedință au participat toți Consilieri în funcție, nefiind absenți. S-a prezentat Procesul-verbal al ședinței din data de 06.03.2024 , nefiind nimic de adăugat sau modificat a fost aprobat.***

Președinte de ședință a fost propus și ales d-nu Balintoni Petru-Nelu .D-nu președinte prezintă Ordinea de zi din convocator și o supune la vot,fiind votată în unanimitate de voturi.

La punctul 1 de pe Ordinea de zi privind rectificarea bugetului local, s-a prezentat raportul Compartimentului de resort cu nr.1334 din data de 04.04.2024 întocmit de d-na Bejinar Cristina Elena prin care propune Consiliului Local Bârna rectificarea bugetului local cu suma de 234,13 mii lei , sume ce reprezintă asistență financiară nerambursabilă aferentă PNRR la proiectul cu Dotarea cu mobilier, materiale didactice și echipamente digitale a unităților de învâțământ preuniversitar. Bugetul a fost rectificat în regim de urgență prin Dispoziția primarului Comunei Bârna nr.23 din data de 04.04.2024. S-a supus la vot proiectul de hotărâre fiind votat în unanimitate de voturi.

La punctul 2 de pe Ordinea de zi privind aprobarea modificării cuantumului voucherelor de vacanță care se vor acorda funcționarilor publici și personalului Contractual de la Primăria Bârna în anul 2024, s-a prezentat raportul nr.1725 din data de 24.04.2024 a Secretarului general prin care arată faptul că prin HCL 16/2024, s-a stabilit greșit cumantumul voucherelor de vacanță suma corectă fiind e 1600 lei conform OUG 8/2009.

S-a spus la vot fiind votat în unanimitate de voturi modificarea HCL 16/2024.

La punctul 3 de pe Ordinea de zi privind aprobarea rezilierii unor Contracte de închoroere pășune și modificarea unui Contract, s-a prezentat raportul compartimentului de resort cu nr.1721 din 24.04.2024, întocmit de d-na agent agricol Timiș Viorica , prin care propune rezilierea Contractelor închiriere pășune a d-lor Cuth Ioana din Pogănești, Ciurescu Mariana-Liliana din Bârna, Recalo Eudochia din Bârna, Bustescu Ioan din Pogănești, Cuth Ana Elena din Pogănești și Pădurean Nicolae Ovidiu din Botești, deasemenea d-nu Timiș Ilie din Bârna nr. 50 solicită modificarea Contractului de închiriere pășune de pe PFA pe persoană fizică.S-a supus la vot proiectul de hotărâre cu cele relatate mai sus fiind votat în unanimitate de voturi.

La punctul 4 de pe Ordinea de zi privind aprobarea Statulului Comunai Bârna, s-a prezentat raportul Compartimetului de resort cu nr.1726 din 24.04.2024 întocmit de Secretarul Comunei Bârna prin care se propune aprobarea Statutului întocmit de firma Contractantă . S-a supus la vot proiectl de hotărâre fiind votat în uanimitate de voturi.

La punctul 5 de pe Ordinea de zi privind aprobare încheierii de noi Contracte de închiriere pășune , s-a prezentat raportul compartimentului de resort nr.1742 din data de 25.04.2024 a d-rei Daminescu Amalia prin care propune Consiliului Local Bârna aprobarea cererilor de modificarea a Contractelor de închiriere pășune prin suplimentarea suprafeței ca urmare a creșterii numărului de animale pentru urmatoarele persoane : Olariu Ionică-Florin, Bostescu Ovidiu-Achim, Ceșa Leon, Popovici Petrică-Marius, Dragan Florin-Mitica și Cuth Ioan încheiere contract nou de închiriere pășune. După mai multe discuții pe marginea acestui punct s-a supus la vot și s-a aprobat în unanimitate de voturi următoarele:

-modificarea prin act adițional a Contractului de închiriere între Comuna Bârna și Drăgan Florian-Mitică din Botești nr. 27 cu majorarea suprafeței de la 6,5 ha la 7,5 ha , pe o perioadă de 4 ani de zile.

* încheierea Contractului de închiriere a suprafeței de 2 ha pășune d-lui Cuth Ioan din Pogănești nr.34 B , pe o perioadă de 4 ani de zile.
* modificarea prin act adițional a Contractului de închiriere pășune încheiat între Comuna Bârna și Bostescu Ovidiu-Achim din Pogănești nr. 2 cu majorarea suprafeței cu 4 ha pășune , de la 11 ha la 15 ha pe o perioadă de 4 ani de zile .
* modificarea prin act adițional a Contractului de închiriere între Comuna Bârna și Ceșa Leon din Bârna nr. 53 cu majorarea suprafeței de la 37,08 de ha pășune la 39,08 ha pășune , pe o perioadă de 4 ani de zile.
* modificarea Contractului de închiriere pășune încheiat între Comuna Bârna și Olariu Ionică-Florin prin majorarea suprafeței de la 32 ha la suprafața de 37,5 ha pe o perioadă de 4 ani de zile.
* modificarea Contractului de închiriere pășune încheiat între Comuna Bârna și Popovici Petrică-Marius prin majorarea suprafeței de la 13 ha la suprafața de 22 ha pe o perioadă de 4 ani de zile.

La punctul 6 de pe Ordinea de zi privind aprobarea modificării unor coeficienți de salarizare pentru funcțiile publice din cadrul aparatului primarului Comunei Bârna, s-a prezentat raportul cu nr.1541 din data de 16.04.2024 întocmit de către d-na Bejinar Cristina Elena- Contabila primăriei Vârna , prin care propune modificarea coeficienților de salarizare pentru Secretarul General Toma Livia de la 2,90 la 2,99 pentru Bejinar Cristina-Elena de la 2,90 la 2,95, pentru Daminescu Amalia-Adina Referent de la 2,10 la 2,20, pentru Referent Paulescu Codruța-Lăcrimioara de la 2,1 la 2,2. S-a supus la vot proiectul de hotărâre fiind votat în unanimitate de voturi.

La punctual 7 de pe Ordinea de zi privind aprobarea modificării Contractului de comodat încheiat între Comuna Bârna și dr. Uman Barbu Adriana, s-a prezentat raportul compartimentului de resort al referentului Irinescu Florinela Maria cu nr.1690 din 23.04.2024 prin care propune modificarea Contractului în sensul că se schimbă locația, d-na doctor va primi spre utilizare Cabinetul medical compus din 3 încăperi în incinta centrului Comunitar din centru de comuna situate în Bârna nr. 11

S-a supus la vot proiectul de hotărâre și s-a aprobat în unanimitate de voturi.

Comisiile de specialitate din cadrul Consiliului Local au prezentat fiecare rapoarte întocmite cu ocazia ședințelor din cadrul comisiilor și si-au at avizul favorabil.

In continuare s-a trecut la diverse.

Executivul a prezentat:

- raportul de follow-up încheiat în urma misiunii cu tema ,,Verificarea modului de ducere la îndeplinire a măsurilor dispuse prin Decizia nr.39/21.09.2016 prelungită cu Decizia nr.39/1/04.05.2018 și cu Decizia nr.39/2/12.06.2019 pe care Curtea de Conturi prin Camera de Conturi Timiș aq efectuat-o în perioada 19.02.2024-29.02.2024 la entitatea U.A.T.C.BÂRNA.

- raportul de follow-up încheiat în urma misiunii cu tema ,,Verificarea modului de ducere la îndeplinire a măsurilor dispuse prin Decizia 13/20.05.2019 prelungită cu Decizia nr.13/1/12.04.2021 pe care Curtea de Conturi a României prin camera de Conturi Timiș a efectuat-o în perioada 08.02.2024-21.02.2024 la entitatea U.A.T.C.BARNA.

-raportul de follow-up încheiat în urma misiunii cu tema ,,Verificarea modului de ducere la îndeplinire a măsurilor dispuse prin Decizia 38/29.08.2022 pe care Curtea de Conturi prin Camera de Conturi Timiș a efectuat-o în perioada 19.02.2024-29.02.2024 la entitatea U.A.T.C.BARNA.

Au luat cuvântul d-nii Consilieri Locali: D-nu Ignatoni Ovidiu aduce în discuție gropile de pe drumul Comunal spre localitatea Botești, d-nu Ianculescu Florin menționează și dânsul despre gropile înspre Drinova, deasemenea iarba pe marginea drumului necesar tăiată.

D-nu Longa solcită piatră pe drumul ce duce spre cimitir Pogănești, d-nu Farcal Nicolae solicită și dânsul împrăștierea pietrei la Sărăzani.

D-nu Ușciuc Adrian propune si dânsul amenajarea străzii ce duce spre cazan Bârna.

La ședință a participat și d-na Olaru Mirela din localitatea Drinova , care se declară nemulțumită de pășune închiriată pentru anumale și solicită surplus de pășune deoarece și-a majorat efectivele de animale.

**PREȘEDINTE DE ȘEDINȚĂ CONTRASEMNEAZĂ**

**BALINTONI PETRU- NELU TOMA LIVIA**